Politiet henvendte sig ved tretiden i nat til tre personer i Jomfru Anes Gård ved Jomfru Anegade i Aalborg. Den ene af mændene smed en pose med narko og politiet ville derfor visitere for at se, om der var mere at finde i lommerne. Det blev en 23-årig så fortørnet over, at han stak den ene betjent en knytnæve i ansigtet. Han blev dog løsladt efter endt afhøring, selv om han i forvejen er kendt af politiet for vold. Han er fortsat sigtet for vold mod tjenestemand.

Opsummering:
En betjent fik en knytnæve, da han ville visitere mand i Aalborgs natteliv.